Official Journal L 056 , 26/02/1994 P. 0024 - 0026



ANNESS II L-aċċettazzjoni tar-riżoluzzjoni tan-Nazzjonijiet Uniti tat-2 ta' Lulju 1993 dwar l-applikabilita ta' carnets de passage en douane u carnet CPD għal vetturi privati tat-triq Għall-finijiet tal-applikazzjoni tal-Konvenzjoni tad-Dwana dwar l-Importazzjoni Temporanja ta' Vetturi Privati tat-Triq (New York, 1954) il-Komunità tavża b'dan lis-Segretarju-Ġenerali tan-Nazzjonijiet Uniti li hija taċċetta r-riżoluzzjoni tan-Nazzjonijiet Uniti tat-2 ta' Lulju 1993 fuq l-applikabilita ta' carnet tal-passaġġ en douane u carnet CPD għal vetturi privati tat-triq. Il-Komunità ser tapplika ir-riżoluzzjoni, fil-kuntest tar-relazzjoniiet tagħha mal-Partijiet Kontraenti, għal kull wieħed mill-Partijiet, li aċċettaw wkoll id-dokument. Il-Komunità ser tapplika wkoll ir-rakkomandazzjoni tal-Kunsill tal-Koperazzjoni Doganali tal-25 ta' Ġunju 1992 fuq il-carnet CPD [1] safejn jinteressa vetturi privati tat-triq. It-test tar-riżoluzzjoni tan-Nazzjonijiet hija riprodotta hawn taħt. [1] ĠU L 289, ta' l-24.11.1993, p. 42. -------------------------------------------------- Ir-Riżoluzzjoni Tan-Nazzjonijiet Uniti tat-2 ta' Lulju 1993 fuq l-applikabilita ta' carnets de passage en douane u carnet CPD għal vetturi privati tat-triq Għall-Partijiet Kontraenti tal-Konvenzjoni tad-Dwana tal-1954 dwar l-Importazzjoni Temporanja ta' Vetturi Privati tat-Triq (4 ta' Ġunju 1954) IL-GRUPP TA' NIES NU/KEE MAĦTUR FUQ KWISTJONIJIET DOGANALI LI JOLQTU T-TRASPORT, WARA LI RRITRATTA d-disposizzjonijiet ta' l-Artikolu 7(1) tal-Konvenzjoni tad-Dwana dwar l-Importazzjoni Temporanja ta' Vetturi Privati tat-Triq (4 ta' Ġunju 1954) (hawnhekk iżjed ‘il quddiem imsejħa il-Konvenzjoni tal-Vetturi tal-1954), WARA LI RRITRATTA li l-Anness I ta' din il-Konvenzjoni tispeċifika mudell għal karti ta' importazzjoni temporanja (carnets de passage en douane) li għandhom jiġu wżati għall-importazzjoni temporanja ta' vetturi privati tat-triq, u li dan il-mudell kif ukoll il-kondizzjonijiet għall-użu tiegħu huma kważi l-istess bħal dawk għall-karti ta' dħul temporanju (carnet CPD) li hemm fil-Konvenzjoni dwar Dħul Temporanju, l-Anness A, Appendiċi II (hawnhekk iżjed ‘il quddiem imsejjaħ il-Konvenzjoni ta' Istanbul), WARA LI OSSERVA li l-carnet li joħroġ l-assoċjazzjonijiet garnati li jiffunzjonaw taħt il-Konvenzjoni tal-Vetturi tal-!954 huma l-istess bħal dawk li ser joperaw taħt il-Konvenzjoni ta' Istanbul, KONXJU tal-importanza li jiġi assigurat trasferiment bla ostakoli mill-Konvenzjoni tal-Vetturi tal-1954 għal l-Anness C tal-Konvenzjoni ta' Istanbul u biex tiġi evitata tbatija esaġerata jew eċċessiva lill-assoċjazzjonjiet li joħorġuhom u garanti, WARA LI JAPPREZZA disposizzjoni tal-assoċjazzjonjijiet li joħorġuhom u garanti li joperaw taħt il-Konvenzjoni tal-Vetturi biex jagħtu iċ-chains rilevanti li joħorġuhom u garanti funzjonanti wkoll taħt l-Annessi A u C tal-Konvenzjoni ta' Istanbul safejn huma konċernati vetturi bil-mutur tat-triq għal użu privat u trejlers, u l-impenn tagħhom biex jiggarantixxu carnet CPD provduti fiż-żewġ Konvenzjonijiet, JIRRAKKOMANDA li dawk il-Partijiet Kontraenti għall-Konvenzjoni tal-Vetturi tal-1954 li jaċċettaw carnet għal importazzjoni temporanja ta' vetturi privati tat-triq, għandhom jaċċettaw kemm il-mudell ta' carnet li hemm fl-Anness I tal-Konvenzjoni tal-Vetturi tal-1954 u l-karti tad-dħul temporanju (carnet CPD) li hemm fil-Konvenzjoni ta' Istanbul, Appendiċi 11 ta' l-Anness A; JITLOB lis-Segretarju Esekuttiv tal-Kummissjoni Ekonomika tan-Nazzjonijiet Uniti għall-Ewropa biex javża lill-Partijiet Kontraenti għall-Konvenzjoni tal-Vetturi tal-1954 bl-obbligu mill-assoċjazzjonijet li joħorġuhom u garanti biex jiggarantixxu, meta mqabbla mal-amministrazzjonijiet tad-dwana, il-carnet provduti fiż-żewġ Konvenzjonijiet. Is-Segretarju Esekuttiv huwa wkoll mitlub biex iżid din ir-riżoluzzjoni ma' dak l-avviż; JITLOB lil kull Parti Kontraenti għall-Konvenzjoni tal-Vetturi tal-1954 biex javża s-Segretarju Esekuttiv tal-Kummissjoni Ekonomika tan-Nazzjonijiet Uniti għall-Ewropa sew jekk taċċetta u sew jekk ma taċċettax din ir-riżoluzzjoni. Dan l-avviż għandu jsir fi żmien sena wara d-data li fiha s-Segretarju Esekuttiv javża lill-Partijiet Kontraenti bl-obbligu mill-assoċjazzjonijiet li joħorġuhom u garanti biex jiggarntixxu l-carnet provduti fiż-żewġ Konvenzjonijiet; Fil-każ ta' aċċettazzjoni, il-Parti Kontraenti għandha tavża wkoll lis-Segretarju Esekuttiv bid-data li minnha hija ser tapplika r-rakkomandazzjoni u bil-kondizzjonijiet tal-applikazzjoni tagħha. Nuqqas ta' avviż lis-Segretarju Esekuttiv tal-Kummissjoni Ekonomika tan-Nazzjonijiet Uniti għall-Ewropa fi żmien sena għandu jfisser li l-Parti Kontraenti ma tkunx tista' taċċetta r-riżoluzzjoni. Iżda, Parti Kontraenti tista' taċċetta din ir-riżoluzzjoni f'data iktar tard. Is-Segretarju Esekuttiv għandu jibgħat din l-informazzjoni lill-amministrazzjonjiet tad-dwana tal-Partijiet Kontraenti għall-Konvenzjoni tal-Vetturi tal-1954. Huwa għandu jibgħatha ukoll lis-Segretarju Ġenerali tal-Kunsill tal-Kooperazzjoni Doganali, lil organizzazzjonijiet reġjonali u ekonomiċi ta' integrazzjoni li jikkwalifikaw bħala Partijiet Kontraenti u lill-Alleanza tat-Touring u l-Federazzjoni Internazzjonali tal-Karozzi. --------------------------------------------------